Oʻzbekiston Respublikasi Milliy statistika qoʻmitasining Kadrlar malakasini oshirish va statistik tadqiqotlar instituti faoliyatini tashkil etish chora-tadbirlari toʻgʻrisida
(resolution, 2026-03-13)

Davlat statistika organlari xodimlarini qayta tayyorlash va malakasini oshirish tizimini yanada takomillashtirish, ilgʻor xalqaro tajribani amaliyotga samarali joriy etish, Oʻzbekiston Respublikasi Davlat statistika qoʻmitasining ilmiy va innovatsion faoliyatini jadallashtirish uchun zarur shart-sharoitlar yaratish, shuningdek Oʻzbekiston Respublikasi Prezidentining “Davlat boshqaruvining ochiqligi va shaffofligini taʼminlash hamda mamlakatning statistika salohiyatini oshirish yuzasidan qoʻshimcha chora-tadbirlar toʻgʻrisida” 2019-yil 9-apreldagi PQ-4273-son qarori ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Davlat boshqaruvining ochiqligi va shaffofligini taʼminlash hamda mamlakatning statistika salohiyatini oshirish yuzasidan qoʻshimcha chora-tadbirlar toʻgʻrisida” 2019-yil 9-apreldagi PQ-4273-son qaroriga muvofiq Oʻzbekiston Respublikasi Davlat statistika qoʻmitasi huzuridagi Kadrlarni qayta tayyorlash va statistik tadqiqotlar markazi negizida belgilangan shtat birliklari soni doirasida Oʻzbekiston Respublikasi Davlat statistika qoʻmitasi huzuridagi Kadrlar malakasini oshirish va statistik tadqiqotlar institutini (keyingi oʻrinlarda — Institut) tashkil etish toʻgʻrisidagi taklifga rozilik berilganligi maʼlumot uchun qabul qilinsin; 2. Quyidagilar: Institutning samarali faoliyatini taʼminlash hamda moddiy-texnika bazasini mustahkamlash boʻyicha kompleks chora-tadbirlar 2-ilovaga muvofiq tasdiqlansin. 4. Quyidagilar Institut faoliyatini moliyalashtirish manbalari etib belgilansin: Statistika dasturi doirasida statistika organlari xodimlarining malakasini oshirish va innovatsion statistik tadqiqotlarni tashkil etish uchun institutni saqlab turishga ajratiladigan Oʻzbekiston Respublikasi Davlat budjeti mablagʻlari; Institut tomonidan shartnoma asosida bajariladigan ilmiy-tadqiqot, axborot-tahliliy ishlar, taʼlim va boshqa xizmatlarni koʻrsatishdan tushadigan tushumlar; Davlat budjeti mablagʻlari hisobidan moliyalashtiriladigan va tanlovga asosan shakllantiriladigan davlat ilmiy dasturlarini amalga oshirish uchun ajratiladigan mablagʻlar; xalqaro statistika, moliya va boshqa institutlarning grantlari; qonun hujjatlarida taqiqlanmagan boshqa manbalar. 5. Davlat statistika qoʻmitasi: a) ikki oy muddatda: Institut ustavining ishlab chiqilishi va tasdiqlanishini, shuningdek, belgilangan tartibda uning davlat roʻyxatidan oʻtkazilishini taʼminlasin; davlat statistika organlari xodimlarini qayta tayyorlash va malakasini oshirish toʻgʻrisidagi nizom, oʻquv rejalari va dasturlarini ishlab chiqsin hamda tasdiqlasin; Institut huzurida xoʻjalik faoliyati hisobiga moliyalashtiriluvchi “Oʻzbekiston statistik axborotnomasi” ilmiy-ommabop jurnalini belgilangan tartibda tashkil etsin va uni Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi tomonidan tavsiya etiladigan doktorlik dissertatsiyalarining asosiy ilmiy-amaliy natijalari chop etiladigan ilmiy nashrlar roʻyxatiga kiritsin; Institutni oʻqitishning zamonaviy uslublarini qoʻllash koʻnikmalariga va ilmiy-tadqiqot ishlari boʻyicha amaliy tajribaga ega boʻlgan malakali xodimlar bilan toʻldirilishini taʼminlasin; b) Institut bilan birgalikda uch oy muddatda Institutning quyidagi vazifalarni bajarishni nazarda tutuvchi 2019 — 2021-yillarga moʻljallangan statistika tadqiqotlari dasturini ishlab chiqsin va tasdiqlasin: makroiqtisodiy statistika koʻrsatkichlarining, shu jumladan milliy hisoblar, davlat moliyasi, pul-kredit sohasi, toʻlov balansi va mehnat bozori statistikasining oʻzaro muvofiqligi va ilmiy asoslanganligini taʼminlash; kichik va xususiy tadbirkorlik subyektlarining choraklik va yillik koʻrsatkichlari statistikasi va hisobining toʻliqliligini taʼminlash; iqtisodiy faoliyat turlari boʻyicha norasmiy bandlikni statistik hisobga olishning toʻliqliligini taʼminlash boʻyicha uslubiy vositalar ishlab chiqish; ijtimoiy-iqtisodiy jarayonlarni aks ettirishda matematik statistika va ekometrika usullarini keng qoʻllashning uslubiy bazasini yaratish; mamlakatda “raqamli iqtisodiyot”ning joriy holatini oʻrganish va qisqa va uzoq muddatli rivojlantirish boʻyicha taklif va tavsiyalar tayyorlash. v) quyidagi masalalarda Institut faoliyatini muvofiqlashtirsin: davlat statistika organlari hamda boshqa vazirlik va idoralar xodimlarining statistika sohasi boʻyicha bilim va koʻnikmalarini rivojlantirish, statistik tahlil sohasida kadrlar tayyorlash, qayta tayyorlash va malakasini oshirish boʻyicha yangi oʻquv dasturlarini ishlab chiqilishi; ilgʻor statistika usullari va texnologiyalari asosida ilmiy-tadqiqot ishlarini olib borilishi va innovatsion ishlanmalarni amalga oshirilishi; statistika sohasidagi ilgʻor tajribaga ega mahalliy va xorijiy ilmiy hamda taʼlim muassasalari, xalqaro statistika tashkilotlari bilan hamkorlik qilinishi. 6. Davlat statistika qoʻmitasi 2020-2021-yillarda Institut oʻquv binosini hamda muhandislik-kommunikatsiya tarmoqlarini modernizatsiya va rekonstruksiya qilishni taʼminlasin. 7. Institut oʻquv binosini kapital taʼmirlash hamda muhandislik-kommunikatsiya tarmoqlarini modernizatsiya va rekonstruksiya qilishni moliyalashtirish Oʻzbekiston Respublikasi Moliya vazirligi tomonidan Davlat statistika qoʻmitasiga 2020-2021-yillar uchun Davlat statistika ishlari dasturini bajarishga ajratiladigan mablagʻlar hisobidan amalga oshirilishi belgilansin. 8. Oʻzbekiston Respublikasi Moliya vazirligi Davlat statistika qoʻmitasining asoslangan hisob-kitoblariga muvofiq Institut oʻquv binosini kapital taʼmirlash bilan bogʻliq xarajatlarga qoʻshimcha mablagʻlar ajratishni nazarda tutsin. 81. Iqtisodiyot va moliya vazirligi Institutga 2 ta, shu jumladan, 1 ta xizmat va 1 ta navbatchi yengil avtotransport vositasini saqlash uchun limit ajratsin. 10. Oʻzbekiston Respublikasi Oliy taʼlim, fan va innovatsiyalar vazirligi huzuridagi Innovatsion rivojlanish agentligi: har yili belgilangan tartibda ishlab chiqiladigan va tasdiqlanadigan ilmiy faoliyatga oid davlat maqsadli dasturlarni shakllantirish doirasida Statistika agentligining buyurtmasi boʻyicha milliy va xalqaro statistika uslubiyoti hamda amaliyotiga doir ilmiy tadqiqotlar loyihalarining tanlovlarini doimiy ravishda tashkil etilishini taʼminlasin; 2020-yildan eʼtiboran Institut uchun “Ekonometrika va statistika” va “Iqtisodiyotda axborot tizimlari va texnologiyalari” yoʻnalishlari boʻyicha tayanch doktorantura va doktoranturaga qabul kvotalarining ajratilishini nazarda tutsin. 11. Institut Toshkent shahri, Mustaqillik shoh koʻchasi, 42b-uy manziliga operativ boshqaruv huquqi asosida joylashtirilsin va unga Kadrlarni qayta tayyorlash va statistika tadqiqotlari markazining asbob-uskunalari, mebellari, kompyuter texnikasi va boshqa mol-mulki oʻtkazib berilsin. 13. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Davlat statistika qoʻmitasi raisi B.A. Begalov zimmasiga yuklansin. T/r Amalga oshirish mexanizmi Amalga oshirish shakli Ijro muddatlari Moliyalashtirish miqdori va manbalari Masʼul ijrochilar I. Kadrlar malakasini oshirish va statistik tadqiqotlar instituti faoliyatini tashkil qilish 1. Institutning ustavini ishlab chiqish va tasdiqlash, shuningdek, uni belgilangan tartibda davlat roʻyxatidan oʻtkazilishini taʼminlash. Ustavni tasdiqlash toʻgʻrisida buyruq, Roʻyxatga olish guvohnomasi 2019-yil 1-oktabrgacha - Davlat statistika qoʻmitasi, Institut 2. Institutning shtat jadvalini ishlab chiqish va tasdiqlash. Davlat statistika qoʻmitasi buyrugʻi 2019-yil 1-sentabrgacha - Davlat statistika qoʻmitasi, Institut 3. Institut kafedra va boʻlimlarini malakali professor-oʻqituvchilar, ilmiy va boshqa xodimlar bilan toʻldirish. Tashkiliy chora-tadbirlar kompleksi 2019-yil 1-oktabrgacha - Davlat statistika qoʻmitasi, Institut 4. Institut Ilmiy kengashi tarkibini tasdiqlash, uning tarkibiga Davlat statistika qoʻmitasining rahbar xodimlari, oliy oʻquv yurtlari va ilmiy-tadqiqot muassasalari olimlari va xodimlarini kiritish. Davlat statistika qoʻmitasi va Institut buyruqlari 2019-yil 1-oktabrgacha - Davlat statistika qoʻmitasi, Institut 5. Institutning tarkibiy boʻlinmalari toʻgʻrisidagi nizomlarni, lavozim yoʻriqnomalarini tasdiqlash. Institut buyrugʻi 2019-yil 1-oktabrgacha - Davlat statistika qoʻmitasi, Institut II. Kadrlar malakasini oshirish va statistik tadqiqotlar instituti moddiy-texnika bazasini shakllantirish va mustahkamlash 6. 2020-2021-yillarda Institutning Toshkent shahri, Mirzo Ulugʻbek tumani, Mustaqillik shox koʻchasi, 42b-uy manzilida joylashgan oʻquv binosini hamda muhandislik-kommunikatsiya tarmoqlarini modernizatsiya va rekonstruksiya qilish. Texnik topshiriq loyihasi 2020-2021-yillarda 1050,0 mln. soʻm* Davlat statistika qoʻmitasiga davlat budjetidan ajratiladigan mablagʻlar doirasida Davlat statistika qoʻmitasi, Moliya vazirligi, Institut 7. Institut moddiy-texnika va oʻquv bazasini mustahkamlash (zarur mebel, inventarlar, zamonaviy oʻquv uskunalari, kompyuter va boshqa texnika jixozlari bilan taʼminlash). Tashkiliy chora-tadbirlar kompleksi 2020 — 2024-yillarda 315,0 mln. soʻm* Davlat statistika qoʻmitasi va Institutning budjetdan tashqari mablagʻlari Davlat statistika qoʻmitasi, Institut 8. Alisher Navoiy nomidagi Oʻzbekiston milliy kutubxonasining axborot kutubxona fondiga, yetakchi mahalliy va xorijiy axborot-kutubxona resurslari fondlariga kirishni tashkil etish. Tashkiliy chora-tadbirlar kompleksi 2019-yil 1-oktabrgacha Davlat statistika qoʻmitasi va Institutning budjetdan tashqari mablagʻlari Oʻzbekiston milliy kutubxonasi, Davlat statistika qoʻmitasi, Institut 9. Institutning rasmiy saytini yangilash va takomillashtirish, ijtimoiy tarmoqlardagi sahifalarini yaratish. Tashkiliy chora-tadbirlar kompleksi 2019-yil 1-dekabrgacha Institutning budjetdan tashqari mablagʻlari Davlat statistika qoʻmitasi, Institut 10. Institutning Axborot-resurs markazini zarur uskunalar va zamonaviy texnik vositalar bilan jihozlash. Tashkiliy chora-tadbirlar kompleksi 2019-yil 1-dekabrgacha Institutning budjetdan tashqari mablagʻlari Davlat statistika qoʻmitasi, Institut 11. Ikkita yengil avtotransport vositasini (bitta shaxsan biriktirilgan va bitta navbatchi) saqlash uchun limit belgilash va Davlat statistika qoʻmitasi tomonidan bir dona xizmat avtomashinasini (mavjud bitta avtomashinani hisobga olgan holda) ajratish. Tashkiliy chora-tadbirlar kompleksi 2019-yil 1-dekabrgacha - Moliya vazirligi, Davlat statistika qoʻmitasi, Institut III. Kadrlar malakasini oshirish va statistik tadqiqotlar instituti oʻquv-uslubiy faoliyatini tashkil etish 12. Davlat statistika organlari xodimlarini qayta tayyorlash va malakasini oshirish boʻyicha amaldagi oʻquv kurslarini qayta koʻrib chiqish, qayta koʻrib chiqilgan oʻquv kurslari boʻyicha oʻquv rejalari va oʻquv dasturlarini ishlab chiqish va tasdiqlash. Institut Ilmiy kengashi qarori 2019-yil 1-oktabrgacha - Davlat statistika qoʻmitasi, Institut 13. Quyidagilarni ishlab chiqish va belgilangan tartibda tasdiqlash: kadrlarni qayta tayyorlash va malakasini oshirish kurslari toʻgʻrisida nizom; Institut professor-oʻqituvchilar tarkibi mehnatini meʼyorlashtirish tartibi; qayta tayyorlash va malaka oshirish kurslari tinglovchilarining bilimini baholash tartibi. Institut Ilmiy kengashi qarori 2019-yil 1-oktabrgacha - Institut, Davlat statistika qoʻmitasi 14. Davlat statistika organlari xodimlarini qayta tayyorlash va malakasini oshirish dasturiga kiritilgan oʻquv kurslari boʻyicha oʻquv qoʻllanmalar va oʻquv-metodik materiallarni tayyorlash va nashr qilish chora-tadbirlarini ishlab chiqish va tasdiqlash. Chora-tadbirlar rejasi 2019-yil 1-oktabrgacha - Institut, Davlat statistika qoʻmitasi 15. Institut faoliyatiga davlat statistika organlari xodimlarini videokonferensaloqa va boshqa zamonaviy axborot-kommunikatsiya texnologiyalarini qoʻllagan holda masofaviy oʻqitish tizimini joriy etish. Tashkiliy chora-tadbirlar kompleksi 2022-yildan boshlab - Davlat statistika qoʻmitasi, Institut, Axborot texnologiyalari va kommunikatsiyalarini ri�ojlantirish vazirligi, Oliy va oʻrta maxsus taʼlim vazirligi 16. Institutning Axborot-resurs markazini zamonaviy oʻquv, ilmiy va boshqa adabiyotlar (shu jumladan elektron shaklida) bilan jihozlash, shu jumladan, mahalliy va xorijiy iqtisodiy va axborot-tahliliy nashrlarga muntazam obuna boʻlishni taʼminlash. Tashkiliy chora-tadbirlar kompleksi 2019-yil 1-oktabrgacha, kelgusida doimiy Institutning budjetdan tashqari mablagʻlari Institut, Oliy va oʻrta maxsus taʼlim vazirligi, Oʻzbekiston milliy kutubxonasi IV. Kadrlar malakasini oshirish va statistik tadqiqotlar institutining ilmiy-tadqiqot faoliyatini tashkil etish 17. Makroiqtisodiy koʻrsatkichlarning ilmiy asoslanganligi va muvofiqligi, norasmiy faoliyatni statistik hisobga olishning toʻliqliligi, qashshoqlik darajasini baholash uslubiyotini takomillashtirish, matematik statistika va ekonometrika usullarini keng qoʻllash, “raqamli iqtisodiyot”ning rivojlanishi, mamlakatning xalqaro reytinglardagi oʻrnini yaxshilash va boshqa masalalarni oʻz ichiga olgan statistika sohasining dolzarb muammolari boʻyicha 2019 — 2021-yillarga moʻljallangan institutning statistik tadqiqotlar dasturini (shu jumladan, milliy va xalqaro grantlarni jalb qilish hisobiga) ishlab chiqish va tasdiqlash. Dasturni tasdiqlash boʻyicha Institut Ilmiy kengashi qarori 2019-yil 1-noyabrgacha - Davlat statistika qoʻmitasi, Institut 18. Institut huzurida “Ekonometrika va statistika” va “Iqtisodiyotda axborot tizimlari va texnologiyalari” ixtisosliklari boʻyicha falsafa doktori (PhD) va fan doktori (DSc) ilmiy darajasini berish boʻyicha ilmiy kengashni tashkil etish. Tashkiliychora-tadbirlar kompleksi 2019-yil 1-oktabrgacha - Oliy attestatsiya komissiyasi, Davlat statistika qoʻmitasi, Institut 19. Institut negizida 2020-yildan boshlab 08.00.06 — “Ekonometrika va statistika” va 08.00.14 — “Iqtisodiyotda axborot tizimlari va texnologiyalari” yoʻnalishlari boʻyicha tayanch doktarantura va fan doktorini tayyorlashni yoʻlga qoʻyish. Tashkiliychora-tadbirlar kompleksi 2020-yildan eʼtiboran - Davlat statistika qoʻmitasi, Institut 20. Har yili belgilangan tartibda ishlab chiqiladigan va tasdiqlanadigan ilmiy faoliyatga oid davlat maqsadli dasturlarni shakllantirish doirasida Oʻzbekiston Respublikasi Davlat statistika qoʻmitasining buyurtmasi boʻyicha milliy va xalqaro statistika uslubiyoti hamda amaliyotiga doir ilmiy tadqiqotlar loyihalarining tanlovlarini doimiy ravishda tashkil etish. Tashkiliychora-tadbirlar kompleksi Har yili, belgilangan muddatda - Innovatsion rivojlanish vazirligi, Davlat statistika qoʻmitasi, Institut 21. Xoʻjalik faoliyati hisobidan moliyalashtiriladigan “Oʻzbekiston statistik axborotnomasi” ilmiy-ommabop jurnalini tashkil etish va roʻyxatdan oʻtkazish hamda uni Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi tomonidan tavsiya etilgan doktorlik dissertatsiyalarining asosiy ilmiy-amaliy natijalari chop etiladigan ilmiy nashrlar roʻyxatiga kiritish. Jurnalni roʻyxatga olish guvohnomasi 2019-yil 1-oktabrgacha Institutning budjetdan tashqari mablagʻlari Institut, Davlat statistika qoʻmitasi 22. Institutning yetakchi mahalliy va xorijiy oliy oʻquv yurtlari va ilmiy-tadqiqot muassasalari bilan memorandumlar va oʻzaro hamkorlik kelishuvlarini tuzish, malaka oshirish kurslarini tashkil etish va ilmiy-tadqiqot ishlari boʻyicha qoʻshma dasturlarni amalga oshirishni nazarda tutuvchi halqaro hamkorligini kengaytirish. Hamkorlik boʻyicha memorandum va kelishuvlar imzolash Doimiy asosda Tomonlarning oʻz mablagʻlari Iinstitut, Davlat statistika qoʻmitasi Kompleks chora-tadbirlarda koʻzlangan umumiy xarajatlar qiymati: — 1 365,0 mln.soʻm Davlat budjeti mablagʻlari hisobiga — 1050,0 mln.soʻm Davlat statistika qoʻmitasi va Institutning budjetdan tashqari mablagʻlari — 315,0 mln.soʻm